《秋日赴饮田家》
清代·程云

曳履行徐徐，秋老一望白。到门槐柳合，入门踏牛迹。

罗坐斗室中，瓜蔓上屋脊。田夫礼貌恭，欲言笑哑哑。

今年幸薄收，所余一斛麦。贫家无酿法，苦酒如黄檗。

稚子挈壶出，短几不盈尺。可以采园蔬，枣熟亦堪摘。

是时山雨过，微风入篱隙。向夕石路滑，归家借袯襫。

作者简介：程云，字天翼，莱芜人。顺治己丑进士，官孝感知县。有《松壶集》。